钦定古今图书集成/明伦汇编/氏族典/第080卷 > 吴云
## 钦定古今图书集成/明伦汇编/氏族典/第080卷 > 吴云

按《明外史王祎传》：“洪武八年，太祖议遣使招谕梁王，
召湖广行省参政吴云语之，云请行。时梁王遣铁知
院辈二十馀人使漠北，为大军所获，送京师，太祖释
之，令与云偕行。既入境，铁知院等谋诱云，令诈为元
使，改制书，共绐梁王。云誓死不从，铁知院等遂杀之。
云，宜兴人，元翰林待制。仕太祖，历官刑部尚书，出为”
湖广参政。云南平。云子黻上云事于朝，诏驰传返葬，
以黻为国子生。弘治中，赠云刑部尚书，谥“忠节。”